Peterjasie Patriot #173
Die resepte hierdie keer het te doene met ons gunsteling tydverdryf - braai, gaan kyk gerus by die resepte afdeling.
Die pasella is 'n eBoek met resepte met biltong as bestanddeel. Gaan laai die boek gratis af hieronder.
Ek adverteer nie sommer in die nuusbrief nie, maar dit klink na MY soort plek hierdie - Peter
Peet se Padstal is net 5.5km buite Warmbad (Bela Bela) geleë, op die R516 (Rooiberg/Thabazimbipad)
Jul kan nie die groot geel bus miskyk nie.. Ons leuse is nie verniet: “dis meer as ‘n padstal, dis ‘n moewiese experience”, want hier is omtrent iets van alles. Heerlike konfyte, koekies, beskuite, kaiings, biltong, wildsvleis. Kinderspeelgoed, meubels en allerhande dekor items is maar net ‘n paar van die items wat ons hier ten toonstel.
Ons bedien daagliks etes, van ontbyt wat insluit pap en kaiings tot ligte middagetes soos ons besonderse pasteie wat ons self bak of outydse vetkoek met maalvleis. Ons het ook die heerlikste koeke in die kontrei.
Verder bak ons daagliks yslike groot plaas of potbrode in ons buite bakoond.
Elke Sondag kom smul die “kuiergaste” aan heerlike egte regte outydse boerekos soos ons ma’s en die se ma’s dit nog gemaak het. Hierdie ete word in ‘n buffet-styl bedien.
Almal ontspan en kuier op die stoep of in die bos en geniet die rustige plaasatmosfeer.
Besprekings vir hierdie etes is egter noodsaaklik. Gaste kan ook hul eie wyntjie/biertjie saambring.
Google gerus Peet se Padstal of besoek ons op Facebook vir elke week se Sondagspyskaart.
082 928 4913
Hieronder is wat op Sondag 12 Augustus op die spyskaart was, ek sou al die pad soontoe gery het net vir die melkkos! - Peter:
Wie skrik nou vir 'n bietjie koue? Beslis nie ons hier by Peet se Padstal.
Ons gaan die bakoond stook sodat die stoep heerlik snoesig warm is. Dan verwarm ons ook jou hart met heerlike huiskos.
Le weg aan 'n heerlike Bone sop vir VOORGEREG. Bedien met dik snye Plaasbrood. Daarna kan jy jou bord laai met geurige Bladjang Hoender vir HOOFGEREG. Sappige Frikkadele. Basmati Rys, fyngemaakte Sout Aart appel en Wortels, romerige Gebakte Groente, soet Ertjies en Mielies. 'n Anderste Slaai en ons immergewilde Beetslaai stoei om plek op jou bord.
Vir NAGEREG gaan ons jou laat verlang na vergange se dae om Ouma se kombuistafel waar daar weggele word aan regte
EGTE Melkkos bestrooi met kaneelsuiker. Koffie/Tee/Sap is ingesluit vir SLEGS R75 per volw, kinders onder 12-6 R50 (5-0 gratis) vir hierdie heerlike maaltyd op Sondag 12 Augustus vanaf 12.00.
Besprekings is NOODSAAKLIK en kan gedoen word deur 014 740 0053 te SKAKEL gedurende besigheidsure. Afsnytyd vir besprekings is SATERDAG 16:00. Verseker jou plekkie en lekker kuier by ons en skakel asb BETYDS.
Onthou asb jou wyntjie/biertjie.
Jy weet jy word Wonderbaarlik Volwasse wanneer:
Jy en jou tande nie meer saam slaap nie.
Jy jou kouse probeer optrek omdat dit kreukel, en dan besef jy het nie kouse aan nie.
Jy word wakker en lyk soos die foto op jou bestuurderslisensie.
Dit neem twee probeerslae om van die bank af op te staan.
Om 'n "gelukkie op te tel" beteken jy kry jou kar in die parkeerarea.
Jou idee van 'n aandjie uit is om op die patio te sit.
"Happy hour" beteken 'n slapie.
Wanneer jy op vakansie is en jou energie op is voor jou geld.
Dit neem langer om te rus as om moeg te word.
Jou geheue is korter en jou klagtes is langer.
Jou adresboek het meestal name wat begin met Dr.
Jy sit in jou wiegstoel en kan dit nie aan die gang kry nie.
Die apteker word jou nuwe beste vriend.
Dit neem dubbel so lank om die helfte so goed te lyk.
Alles is seer, en dit wat nie seer is nie .. werk nie.
Jy slaan jou tande in 'n steak in ... en hulle bly daar.
Jy doen afstand van al jou slegte gewoontes en jy voel nog steeds nie goed nie.
Jy het meer geduld, maar eintlik gee jy net nie meer om nie.
Jy kry uiteindelik jou kop reg ... en jou lyf begin uitmekaar val.
Jy wonder hoe jy oor die muur kan wees as jy nie eers kan onthou dat jy bo-op dit was nie.
Het jy ooit kennetjie gespeel?
Ek kan vaagweg onthou dat ek die spel gespeel hat maar ook dat dit op die skoolgrond verban was! In alle geval, hier is die spelreëls:
6.5 Hiervoor word die slaanstok in die hand vasgehou met die kennetjie dwars oor die slaanstok en rustend teen die vuis. Die kennetjie mag met die duim in posisie gehou word. Die speler gooi dan die kennetjie met 'n opwaartse swaaibeweging van die slaanhand in die lug en slaan dit met die slaanstok die veld in.
7. SPELRE&#235;LS - TWEEDE FASE.
8.1 Kennetjie - wanneer die kennetjie minder as een stoklengte van die meetpunt l&#234;: die kennetjie word op die ken geplaas of onder die ken vasgeknyp, laat val en dan weggeslaan.
8.9 Agt stoklengtes is 'n elter en dus 'n punt vir die sloner se span. Daar word dan verder van een af getel om die slaanhou te bepaal - minder as een stoklengte = kennetjie, een maar nie twee nie = toontjbe, ens. Kan daar weer tot agt stoklengtes getel word, dit wil s&#234; 'n totaal van sestien, kry die slaner se span nog 'n elter (punt) by en so word die proses herhaal tot by die kennetjie.
9.4 Indien die spanne gelykop speel, moet die skeidsregter 'n verdere vyf minute per kant toelaat, totdat 'n uitslag bereik is. Indien twee spanne na verskeie probeerslae nogsteeds gelykop is, moet die twee spankapteine elkeen 'n swaardjiehou uitvoer en die een wat die kennetjie die v&#234;rste kan slaan se span wen die wedstryd.
Ons het niou die aand gaan "Startrails" afneem, hierdie was my eerste poging, meer as 200 fotos van 30 sekondes elk oor mekaar gesit gee die effek van die strepe.
Ek het 'n tutorial geskryf (Engels) oor hoe om dit te doen, as jy belangstel epos my en ek stuur dit vir jou
Die pasella hierdie keer is 'n eBoek met resepte met biltong as bestanddeel, regs klik hier om die boek af te laai
Ons is almal....
Ons almal is menslik, en almal kry seer.
Ons almal wil graag vergifnis he, maar dis soms so moeilik net om jammer te se
Ons almal het stories, van trane en spyt.
Niemand is perfek nie, en nie almal is mooi nie, maar die lekkerste appels is nie altyd rooi nie.
Vergewe en vergeet is soos bitter en soet.
Die soet laat jou hart vinniger klop en die bitter vergiftig jou bloed,
Om kwaad te bly maak niemand dood behalwe jou nie.
Dis nie die moeite werd om dinge teen mense te hou nie,
Leer om na die goeie in die lewe te streef,
Daar is net een van jou, en net een kort kans om op die ritme van jou geluk in die lewe te dans.
Verlos jouself en begin diep binne rond te delf, maak stupid grappies en lag hardop vir jouself.
Daar's beter dinge as rykdom en geld
Al bly jy in 'n tent in die veld dit is jou keuse maak of breek.
Kyk bietjie wat jy in jou binneste wegsteek, tel op jou kop,
Hou jou trane vir 'n ander dag, dink aan goeie tye en mis dit vir 'n slag.
Dink aan al die dinge wat jy al behaal het, buiten dien is dit God wat jou lewe bepaal.
Voel die verligting van vergifnis in jou are, voel die speling van gevoel oor jou hart se snare.
Lewe en laat leef, die res kan maar staak, want dis meer as asem haal wat in jou lewe saak maak
'n mens leef nie net van brood en water alleen nie, en God het jou nie verniet aan hierdie wereld geleen nie…
1. Hoe sit jy 'n kameelperd in 'n yskas?
Antwoord: Maak die deur oop, sit die kameelperd in, maak die deur toe. Hierdie
vraag is om te toets of jy maklike dinge op die ingewikkelde manier doen.
2. Hoe sit jy 'n olifant in die yskas?
Antwoord: Het jy gesê maak die deur oop, sit hom in, maak die deur toe?
Verkeerd! Jy moet mos eers die kameelperd uithaal! Hierdie vraag toets jou vermoë om die reperkussies van jou vorige aksie te deurdink.
3. Koning Leeu hou 'n dierevergadering. Al die diere woon dit by, behalwe een.
Antwoord: Die olifant - hy is nog in die yskas. As jy al drie die vorige antwoorde verkeerd gehad het, kry jy nog een kans om jou ware vermoëns te toets.
4. Jy moet 'n rivier vol krokodille sonder 'n boot oorsteek. Hoe doen jy dit?
Antwoord: Jy spring in en swem oor. Het jy nie geluister nie? Die krokodille is almal by Koning Leeu se vergadering!
? Luidens Anderson Consulting Worldwide het 90% van die getoetste beroepslui
al die vrae verkeerd beantwoord, maar baie voorskoolse kinders was reg! Dit toon dat die meeste beroepslui nie die verstand van vierjariges het nie!
Die man klim langs sy vrou in die bed, en sê:
"Vanaand maak ek jou die gelukkigste vrou in die wêreld."
"Jy's nou simpel, sê sy. Wie gaan jou die tyd van die nag help trek?"
Ek is gister in die pad gesteek by Lifeline se krisissentrum. 'n Ou met die naam Julius Malema het gebel en gesê:
"My meisie het my verlaat. Ek lê nou op die spoorlyn en wag vir die trein om te kom."
Ek sweer al wat ek gesê het was: "Bly kalm, en bly op die lyn."
'N WARE FEËVERHAAL
Eendag was daar prins en 'n pragtige prinses en die Prins vra haar om met hom te trou. Die prinses antwoord toe: “NEE!”
Van toe af was die prins vir altyd gelukkig.
Hy het met die mooiste motorfietse rondgery en uitgegaan met lang, lenige, rondborstige dames en rasieleiers.
Hy het gejag en visgevang en resies gejaag en na kaalgat-kroeë gegaan met meisies die helfte van sy ouderdom. Daar het hy whiskey bier en brannas gedrink sonder 'n geneul in sy ore.
Hy het sy huis en sy gewere behou en vis en tjips voor die televisie geëet en kliphard wind opgebreek en gepoep. Hy is nooit verneuk terwyl hy by die werk was nie en sy vriende en familie het gedink hy's wonderlik.
Hy het altyd baie geld gehad en het die toiletsitplek opgeslaan gelos.
Ek hou vreeslik daarvan om my vrou te bederf.
Wanneer sy die dag laat werk bel sy my van die kantoor af voor sy huis toe kom.
Ek tap dan die warm water, roer die seep in sodat sy die skottelgoed kan begin was sodra sy tuis kom.
Antwoord die vrae so akkuraat as moontlik.
1. In watter veldslag is Napoleon oorlede?
A: Sy laaste een.
2. In watter staat vloei die Ravi-rivier?
A: In 'n vloeibare staat.
3. Waar is die Deklarasie van Onafhanklikheid onderteken?
A: Onderaan die bladsy.
4. Wat is die hoofrede vir egskeidings?
5. Wat kan jy nooit vir ontbyt eet nie?
A: Middagete en aandete.
6. Wat lyk soos 'n halwe appel?
A: Die ander helfte.
7. Hoe kan 'n man agt dae lank sonder slaap klaarkom?
A: Maklik, slaap in die nag.
8. Hoe kan jy 'n olifant met een hand optel?
A: Olifante het nie hande nie.
9. As jy drie appels en vier lemoene in een hand het en vier appels en drie
lemoene in die ander hand - wat het jy?
A: Baie groot hande.
10. Hoe kan jy 'n rou eier op 'n betonvloer laat val sonder dat dit kraak?
A: Enige manier wat jy wil. Dis baie moeilik om 'n betonvloer te kraak.
DIE LEERLING HET 'N F-SIMBOOL GEKRY. EN 'N A+ VIR OORSPRONKLIKHEID.
Hoe ken jy 'n vlieg se geslag?
Die vrou stap die kamer binne waar haar man besig is om vlieë dood te slaan.
"Hoeveel het jy al doodgeslaan?" vra sy belangstellend.
"Vyf," sê hy. "Drie mannetjie en twee wyfies."
"En hoe ken jy die verskil uit?" vra die vrou.
"Maklik," sê hy. "Drie was op die bierblik, twee op die telefoon."
Die ou tannie gaan na die spesialis om haar borste groter te laat maak. Na die ondersoek vertel hy haar van die nuutste tegnologie. Dis glo pompies wat onder die arms ingeplant word en sodra jy bietjie 'cleavage' wil wys, klap jy net jou arms soos vlerkies en sie daar jou borste is 'n paar nommers groter. Heel in haar skik, stem sy in tot die operasie wat toe 'n groot sukses is. Sy kan nommertjies uitsoek in enige winkel of boutique wat haar voorheen nooit beskore was nie.
Eendag woon sy 'n 'grand' okkasie by en daar kom 'n 'handsome' omie aangestap. Sy verdwyn om 'n hoekie en klap haar 'vlerkies' om sommer mooi 'cleavage' te wys. Skielik vat iemand aan haar skouer; Toe sy omkyk is dit die einste omie. Hy staan en kap sy kniekoppe teenmekaar en sê ewe gedwee: "Lyk my ons was by dieselfde dokter..."
Hoe kan ek steeds hoop hê
Hoe kan jy steeds hoop hê wanneer alle hoop verlore is?
Hierdie is 'n vraag waarmee 'n mens sal worstel wanneer jy terminaal siek is aan kanker. Dit is die vraag wanneer alles in jou lewe verkeerd loop, jy alles verloor en met skande en skade voor die hof gesleep word. Dit is die vraag wanneer jou land in vuur en vlamme en korrupsie opgaan en jy magteloos daarteen staan. Dit is die vraag na 'n motorongeluk wanneer jy besef jy sal vir die res van jou lewe in die liggaam van 'n kwadrupleeg vasgevang wees. Dit is die vraag wanneer 'n geliefde jou verwerp en jy sit met 'n seerkry wat nie wil weggaan nie. En ja, dis ook die vraag wanneer jy in die hospitaal sit en sien hoe jou geliefde kind besig is om te sterf. Of jy stap die saal binne waar jou bejaarde vader, gediagnoseer met Alzheimer se siekte, sonder uitdrukking in die oë, sit en staar.
Die vraag is inderdaad: hoe kan jy steeds hoop hê wanneer alle hoop verlore is?
Immanuel Kant (1724-1804) word beskou as die vader van die kritiese filosofie. Kant was 'n Duitste professor in logika en metafisika aan die Universiteit van Königsberg. Geen ander denker het waarskynlik meer die lewens- en wêreldbeskouing van die negentiende en twintigste eeue beïnvloed as Immanuel Kant nie.
As filosoof het Kant onder andere nagedink (soos filosowe uit die aard van hul werk maar doen) oor menslike bekommernisse en met sy drie beroemde vrae na vore gekom:
1. Wat kan ek weet?
3. Wat kan ek hoop?
Miskien bevind jy jou in 'n situasie waarin jy voel daar is nie meer hoop oor nie. Alles het verkeerd geloop, dinge is nie meer dieselfde nie, omstandighede is by omdraai verby, en hiermee saam het jou hoop verdwyn. Hoe kan jy steeds hoop hê wanneer alle hoop verlore is? Jy sal baie waarde vind in hierdie drie vrae van Kant,+ in jou omstandighede van hopeloosheid. Maar dit sal van jou 'n eerlike en diep besinning verg.
Kom ek gee vir jou 'n voorbeeld. Jy het drooggemaak en sit in die dodesel. Gebruik hierdie drie vrae om oor jou situasie te besin.
Ek kan weet dat die vonnis wat my opgelê is, is geregverdig. Ek 'n man vermoor en moet daarom met my lewe boet. Ek kan weet dat ek bloed op my hande het en ek deur my eie toedoen in hierdie situasie beland het. Ja, ek kan aan verskeie verskonings dink soos my slegte kinderjare of hoe ek onregverdig behandel is. Daar was niemand wat na my wou luister en help nie. Tog uiteindelik was dit my keuse wat ek gedoen het. Ek wens om tyd terug te draai, maar die realiteit is, hierdie tronksel is die werklikheid van my situasie.
Ek kan weet dat die dood kom vir elkeen van ons. Dit is die een bestemming wat jy nie kan ontduik nie.
Ek kan weet dat ek nie meer dieselfde man is wat ek voorheen was nie. Waar ek altyd met drif en woedebuie gesorg het dat ek my sin kry, het die maande in die tronk, die vonnisoplegging, geleidelik van my 'n ander mens gemaak. Hier in die eensame opsluiting kon ek nie meer maak en breek soos ek wou nie. Gekerker tussen die vier mure het ek tot inkeer gekom en perspektief op my lewe gekry.
Hier in die klein sel met sy ysterdeur en die tralies voor die venster, hier kan ek nie veel meer doen nie. Maar ek kan wel nog iets doen: ek kan 'n laaste brief skryf. Vir my vrou en my kind. Ek kan hul vergifnis vra. Vir my vrou sê ek is so ontsaglik jammer vir alles wat ek haar aangedoen het en dat ek haar werklik liefhet. Vir my seun kan ek sê hoe lief en trots ek op hom is en dat hy die wêreld vierkant in die oë moet kyk. Ek kan 'n laaste bemoedigende boodskap skryf aan hulle vir ek die meeste liefhet. Ek kan die Bybel oopslaan en daaruit lees, en ek kan op die harde sementvloer kniel, en tot die Here bid vir Sy genade en my lot in Sy hande plaas.
Ek kyk deur die tralies en sien die oosterkim verkleur vir die nuwe dag wat kom. Nog 'n kort tydjie en hulle sal my die gang aflei na die doodskamer. Met my hande geklem om die koue tralies, kan ek weet, my hoop lê daarin dat Jesus die Christus gekom het om te soek en te red die wat verlore was (Lukas 19:10). En ja ek was verlore, ek het 'n sondige lewe gelei, maar ek het bekeer, ek het Jesus ontmoet, en dit is my vertroosting en my hoop. Ek kan weet dat hierdie nie die einde van my bestaan is nie, want so lief het God die wêreld (en ook vir my) gehad dat Hy sy eniggebore Seun gegee het, sodat elkeen wat in Hom glo, nie verlore mag gaan nie, maar die ewige lewe kan hê (Johannes 3:16). Dit is waarop ek kan hoop in hierdie situasie waarin geen hoop is nie.
Ek vertrou dat bostaande voorbeeld vir jou 'n paar gedagtes gee oor hoe om perspektief in 'n hopelose situasie te kry. Dit verg dat jy werklik diep sal nadink. Jy sal jou moet verootmoedig voor die Here. Jy sal die leiding van God se Woord moet soek en die Heilige Gees vra vir vertroosting. Dit is slegs drie vrae, maar in die soeke na antwoorde, sal jy op 'n geestelike ontdekkingsreis gaan wat weer vir jou hoop kan bring.
Wat is jou hopelose situasie?
• 'n Huwelik op die rotse
• ? ? 'n Bankkrotskap Finansiële wanhoop
• ? Geen inkomste
• Siekte wat jou liggaam wegteer
• Dood van 'n geliefde
• Verwerping deur 'n geliefde
• Vervolging in die hof
• Verkeerde dinge wat jou kind doen
• Verstandelike gestremdheid van 'n geliefde
• Terminale siekte van 'n geliefde
• Vasgevang in 'n haglike situasie
• Verlam, in 'n rystoel.
• (Hierdie lys kan nog langer)
Gebruik die drie vrae om jou situasie te ontleed en noukeurig neer te skryf hoe jy voel en na te dink oor elke aspek. Moenie dit afjaag nie, maar bepeins dit, en bid daaroor, totdat jy werklik by die kern van die drie vrae uitgekom het. Niemand kan dit namens jou doen nie. Jy is die een wat jou situasie, jou vrese en bekommernisse in jou hart en siel, beter verstaan en ken as enigeen anders.
Mag die genade van die Here met jou wees, sodat jy in jou toestand van bangwees en hopeloosheid weer hoop sal ervaar.
"Dit is wonderlik om te lewe. Die bome bot, al is ons omrign deur rampe." - Robert Hodgins -
So maak mens jou braai beter as die buurman s'n:
• Boerewors Ryg boerewors deur 'n sosatiestok met uie tussen in.
• Groente Maak 'n sousie met gelyke hoeveelhede van balsemasyn, suiker en olyfolie en verf dit gereeld oor jou groente terwyl dit braai.
• Kruie Gooi jou gunsteling kruid op die vuur vir 'n aangename reuk.
• Lam Vir ekstra geur gooi jy klam takkies roosmaryn of lourierblare in jou halfuitgebrande vuur waarop jy gaan lam braai.
• Mielies Maak 'n pasta van gemmer, rissie, olyfolie, heuning en sesamesaad en smeer oor mielies.
• Piesang Braai piesang in die skil. Haal af sodra die skil begin swart word en sit voor met room.
• Piesangblare Was 'n piesangblaar en vou 'n vis toe daarin. Stoom gaar op die braai, ± 45 minute. Probeer 'n pasta van gemmer, suurlemoensap en olyfolie op die vis.
• Suurlemoensap Druk vars suurlemoensap oor hoender, groente, vis of lam net voor dit van die kole afkom vir 'n pikante smaak.
Lekker Vleisies vir die kole
Ons is bietjie laat met die een, want ons kon nie spitmeester Cobus Swart kry om te kom verduidelik hoe nie. Uiteindelik het Groot Leeu en Hanz tot die redding gekom.
Die skaap van jou keuse moes ten minste vir een week gehang het voor hy op die spit kom. Maak voorsiening vir sowat 450g per persoon.
Jou spit moet stadig draai, anders raak die skaap nie reg gaar nie. Maak die skaap stewig en op ´n paar plekke aan die spit vas. Hou in gedagte dat die gaar vleis maklik van die spit kan lostrek.
Jou kole is reg as jy jou hand nie vir langer as 10 sekondes onder die skaap kan hou nie. In die areas onder die skaap se bene moet daar meer kole wees as onder die res.
Moet nie die skaap inspuit met ´n sous nie. Verf jou sous oor dwarsdeur die braaiproses of verf dit oor. ´n 2L plastiekbottel met ´n paar gate in die doppie werk goed vir laasgenoemde. Sorg dat jou sous ´n goeie oliebasis het.
Sodra die skaap bruin is moet jy verkieslik foelie om die ribbe plaas, aangesien dit gouer gaar raak as die res van die skaap. Draai die foelie sommer reg rondom die skaap by sy ribbe.
Die lieslappe sal eerste gaar wees. Sny dit af en bied dit solank aan as ´n voorgereg aangesien mense geneig is om ongeduldig te raak by ´n spit en die wat te diep in die bottel gekyk het soms sommer self wil begin peusel.
Jou skaap sal omtrent 5 ure neem voor dit reg gaar is.
Neem 2 plat gemarineerde hoenders en 1 Vark ribbetjie so groot soos die skaap se ribbekas.
Maak aan die een kant die 2 hoenders was en aan die ander kant die vark ribbetjie met die ribbetjies na binne....
So droog die lieste en die ribbetjies nie uit nie ..... en walla daar het jy sommer hoender en vark ook om voor te sit.........
2 kg varkkortribbetjies ("spare ribs") in porsies gesaag sout en varsgemaalde swartpeper na smaak
• 500 ml rooibostee
• 250 ml kookolie
• 250 ml tamatiesous, ontpit
• 250 ml blatjang
• 75 ml Worcestersous
• 125 ml wynasyn of asyn
• 10 ml aangemaakte mosterd
• Meng die marinadebestanddele in 'n kastrol.
• Verhit tot kookpunt en prut 'n paar minute lank. Laat afkoel.
• Giet die koue marinade oor die ribbetjies en marineer oornag in die yskas.
• Verwyder die ribbetjie uit die marinade en druk droog met kombuispapier.
• Rooster die ribbetjie 20-25 minute lank oor matige kole.
• Geur met sout en peper.
15ml matige blatjang
10ml Franse mosterd
• Meng al die marinade-bestanddele en marineer vleis vir twee ure.
• Rooster oor warm kole vir 10 tot 18 minute afhangende van hoe gaar dit moet wees.
• Strooi speserye na smaak oor.
• Voeg room by marinadesous en verhit effens oor kole. Sit saam met die vleis voor.
• Kook ribbetjies stadig in 'n bietjie water totdat die bene uitgetrek kan word.
• Die oorblywende sous word ook bedien, sodat die stukkies vleis aan 'n stokkie opgelig kan word en weer in die sous gedruk kan word indien verlang.
75g vars gekapte kruisement
1 teelepel roosmaryn
125g bruin suiker
• Sny meeste vet van die lamskotelette af.
• Meng res van die bestanddele.
• Marineer lamskotelette vir 3 ure in hierdie mengsel.
• Geur lamskotelette en braai op kole of in skottelbraaier.
• Kook en verminder marinade met die helfte. Gooi deur sif en bedien apart.